  Туспуктэм:historyrussia.org Майя Бывальцева Балезиноысь 2 номеро школаысь историяя но обществознаниея дышетӥсь Наиля Касимова ӧнер устолыкъя «История в школе: традиции и новации» VII огъяросси вожвылъяськонын устоосыз пӧлы шедиз. 28-тӥ шуркынмонэ Москваын  оглом 24 дышетӥсьёсты пусйизы. Со сярысь Удмуртиысь дышетонъя но тодосъя министерстволэн пресс-службаез ивортӥз. Туэ вожвылъяськонэ Россилэн вань улосвылъёсысьтыз, озьы ик мукет кунъёсысь историяя 900 дышетӥсьёс пыриськизы. Соос «История – это дорога, ведущая из прошлого в будущее» темая эссе гожтӥзы но ӵектэм темаос пӧлысь одӥгезъя 45 минутъем видеоурок дасязы. « Историен тунсыкъяськон арысь аре будэ, со туж кулэ. Историын, кудзэ кунысьтымы пиналъёс дышето, валтӥсь инты басьтыны кулэ Россия, аслаз быдӟым азинсконъёсыныз кунмы, асьмеос вормонъёсмы сярысь конку вунэтыны кулэ овӧл, со понна лэсьтоно ваньзэ » Сергей Кравцов, Россиысь калыкез дышетонъя министр Ӧнер устолыкъя вожвылъяськон устооссэ дышетӥсьёсты шараян но соослы юрттон, кунмылэсь историзэ дышетон амалъёсты умоятон но пыӵатон вылысь радъяське. Тодэ вайытом, азьвылгес Ижкарысь Кузебай Герд нимо йӧскалык гимназиысь историяя но обществознаниея дышетӥсь Артём Малинин «Учитель года России – 2022» огъяросси вожвылъяськонлэн номинацияз вормиз. Тегъёс: Удмуртия Балезино дышетӥсьёс вожвылъяськон  